Diari Oficial de la Generalitat Valenciana


Sumari del DOGV 6318, del 26-07-2010 (2010/8368)

RESOLUCIÓ de 16 juliol de 2010, de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE, per al curs 2010-2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8368


Data del document
:   16-07-2010

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament

RESOLUCIÓ de 16 juliol de 2010, de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE, per al curs 2010-2011. [2010/8368]
La Llei Orgànica 2/2006, de 3 de maig, d'Educació, establix en l'article 60 que, a fi de fer efectiu el principi d'igualtat, les administracions educatives desenrotllaran accions de caràcter compensatori en relació amb les persones, els grups i els àmbits territorials que es troben en situacions desfavorables i proveiran els recursos econòmics i els suports precisos per a això.
L'Orde de 4 de juliol de 2001, de la Conselleria de Cultura i Educació, va regular l'atenció a l'alumnat amb necessitats de compensació educativa (DOGV de 17.07.01).
En el desenrotllament d'esta orde, la Resolució de 29 de març de 2010 (DOCV de 19.04.10), de la Direcció General d'Ordenació i Centres Docents, va convocar la sol·licitud dels programes de compensació educativa, juntament amb els programes PROA i PASE, en una convocatòria única, que determinava els criteris i el procediment per a l'autorització de cada un dels programes en els centres.
Revisada i avaluada la proposta d'autorització realitzada per les Direccions Territorials d'Educació d'Alacant, Castelló i València, a través de la comissió designada a este efecte, i fent ús de les atribucions que em conferix la disposició final primera de l'Orde de 4 de juliol de 2001, resolc:
Primer
Autoritzar, amb caràcter ordinari per al curs escolar 2010-2011, els programes de compensació educativa i els programes per a la millora de l'èxit escolar dels centres que es relacionen en l'annex I de la present resolució.
De la mateixa manera, es proposa l'autorització dels centres relacionats en l'annex II per al desenrotllament dels programes del pla PROA, així com els relacionats en l'annex III de la present resolució per al desenrotllament de programes PASE durant el curs 2010-2011.
Segon
Proposar a la Direcció General de Personal la concessió dels recursos humans indicats en l'annex I a fi de fer possible el desenrotllament dels programes de compensació educativa autoritzats en els centres públics.
De la mateixa manera, i respecte als centres privats concertats, proposar al Servici de Centres, de la Direcció General d'Ordenació i Centres Docents, la concessió dels recursos humans indicats en l'annex I a fi de fer possible el desenrotllament dels programes autoritzats.
Tercer
Concedir als mencionats centres els recursos econòmics de compensació educativa que figuren en l'annex I.
L'ajuda per als centres de règim públic ascendix a la quantitat de 995.500?, dels quals una tercera part (331.833?) correspon a l'últim quadrimestre de l'any 2010, i les dos terceres parts restants (663.667?) correspondran als dos primers quadrimestres de l'any 2011.
L'ajuda per als centres privats concertats ascendix a la quantitat de 132.400?, dels quals 14.000- corresponen al l'últim quadrimestre de l'any 2010, i 118.400- correspondran als dos primers quadrimestres de l'any 2011.
La concessió dels dits recursos tindrà caràcter plurianual per al curs acadèmic 2010-2011 en aplicació de l'article 29b del Text Refós de la Llei d'Hisenda Pública de la Generalitat Valenciana. Per això, la dotació econòmica es realitza en les dos fases següents:
- Primera fase. Primer quadrimestre del curs 2010-2011.
Les ajudes corresponents al primer quadrimestre se sufragaran segons el que establix l'Orde 38/2010, de 10 de maig, de la Conselleria d'Educació, per la qual es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'educació infantil (2n cicle), educació primària i educació secundària obligatòria per al desenrotllament de projectes de compensació educativa.
- Segona fase. Segon i tercer quadrimestres del curs 2010-2011.
Per als centres públics se sufragaran a càrrec del capítol II, programa 421.30, de l'exercici pressupostari per al 2011.
Per als centres privats concertats se sufragaran a càrrec del capítol IV, línia de subvenció T0072000 del programa 421.30, de l'exercici pressupostari per al 2011.
El finançament d'esta segona fase quedarà condicionada a l'existència de crèdit adequat i suficient per a atendre-la en la Llei de Pressupostos de la Generalitat Valenciana de l'any 2011.
Quart
Els centres privats concertats rebran directament les corresponents ajudes a l'alumnat beneficiari dels programes de compensació educativa de la línia T0072000 a fi de finançar les despeses de funcionament necessàries per a dur a terme els projectes d'educació compensatòria que s'impartix a este alumnat.
Per a la justificació de despeses derivades del desenrotllament dels programes de compensació educativa, en aplicació de la Resolució de 29 de març de 2010, els centres de règim privat concertat hauran de presentar els annexos IV, V i VI de la present resolució, juntament amb la documentació original o fotocòpia compulsada.
La justificació de despeses dels centres privats concertats es realitzarà en dos fases:
- Primera fase. Primer quadrimestre del curs 2010-2011.
La justificació de la quantitat corresponent al primer quadrimestre (recursos econòmics autoritzats en l'annex I de la present resolució), ha de presentar-se en la Direcció General d'Ordenació i Centres Docents entre el 2 i el 12 de novembre de 2010, tots dos inclosos, segons els annexos IV, V i VI i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
- Segona fase. Segon i tercer quadrimestres del curs 2010-2011.
La justificació de la quantitat corresponent al segon i tercer quadrimestres (recursos econòmics autoritzats en l'annex I de la present resolució), ha de presentar-se en la Direcció General d'Ordenació i Centres Docents entre el 29 de juny i el 9 de juliol de 2011, tots dos inclosos, segons els annexos IV, V i VI i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
Segons el punt 11.b, de l'apartat primer, de la Resolució de 29 de març de 2010, els centres de règim públic no necessitaran aportar justificació extraordinària de despeses per al pagament del total de la dotació econòmica que es concedix en l'annex I de la present resolució d'autorització de programes de compensació educativa per al curs 2010-2011. La dita justificació es realitzarà pel procediment ordinari de justificació anual de despeses.
Quint
La direcció dels centres públics i privats concertats ha d'emplenar, en cada cas, els annexos VII, VIII i/o IX de la present resolució i els ha de lliurar a la Direcció General d'Ordenació i Centres Docents, Servici d'Ordenació Acadèmica, de la Conselleria d'Educació, Av. de Campanar 32, 46199 de València, abans del 15 d'octubre de 2010. L'omissió de l'enviament dels mencionats annexos degudament emplenats implicarà l'avaluació negativa en el programa corresponent.
Sext
La inspecció educativa realitzarà, a partir del segon trimestre del curs acadèmic 2010-2011, el seguiment i l'avaluació dels programes de compensació educativa, PROA i PASE, amb la col·laboració de la Direcció General d'Ordenació i Centres Docents.
L'autorització dels recursos humans i personals corresponents al curs 2011-2012 quedarà condicionada a l'avaluació positiva que es realitze dels resultats obtinguts en el present curs, especialment pel que fa a la millora global dels centres que han desenrotllat estos programes i a la millora de l'èxit escolar de l'alumnat dels mateixos.
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.
València, 16 de juliol de 2010.- El director general d'Ordenació i Centres Docents: Rafael Carbonell Peris.Annex IV
Centre: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Titular del Centre: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Conegut el contingut de la Resolució de - de juliol de 2010, de la Direcció General d'Ordenació i Centres Docents, per la qual es concedix una ajuda econòmica per al centre, presente davant de la citada Direcció General la documentació següent a fi de justificar la subvenció concedida per al \_\_\_\_\_\_\_\_\_\_\_\_\_\_ quadrimestre del curs 2010-2011:
Factures de despeses de material i altres despeses de funcionament (annex V)
Total concedit (Resolució ?/07/2010): \_\_\_\_\_\_\_\_\_\_\_\_\_\_\_
Quantitat justificada: \_\_\_\_\_\_\_\_\_\_\_\_\_\_\_\_\_\_\_\_
Per tot això sol·licite que tinga per presentat este escrit amb els annexos i la documentació adjunta, la veracitat dels quals certifique, i que es considere així justificada la subvenció concedida per la Resolució de - de juliol de 2010.
\_\_\_\_\_\_\_\_\_\_\_\_\_\_\_\_,\_\_\_\_\_ de\_\_\_\_\_\_\_\_\_\_\_ de \_\_\_\_\_\_
(Segell i firma)
Sr. director general d'Ordenació i Centres Docents
Anexo IV
Centro:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Titular del Centro:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Conocido el contenido de la Resolución de - de julio de 2010, de la Dirección General de Ordenación y Centros Docentes, por la que se concedió una ayuda económica para el Centro, presento ante dicha Dirección General la siguiente documentación con el fin de justificar la subvención concedida para el \_\_\_\_\_\_\_\_\_\_\_\_\_\_\_\_\_\_\_\_\_ cuatrimestre del curso 2010-2011:
Facturas de gastos de material y otros gastos de funcionamiento (Anexo V)
Total concedido (Resolución ?/07/2010): \_\_\_\_\_\_\_\_\_\_\_\_\_\_\_
Cantidad justificada: \_\_\_\_\_\_\_\_\_\_\_\_\_\_\_\_\_\_
Por todo ello solicito que tenga por presentado este escrito con los anexos y la documentación adjunta, la veracidad de los cuales certifico, y que se considere así justificada la subvención concedida por la Resolución de - de julio de 2010.
\_\_\_\_\_\_\_\_\_\_\_\_\_\_\_\_,\_\_\_\_\_ de\_\_\_\_\_\_\_\_\_\_\_ de \_\_\_\_\_\_\_
(Sello y firma)
Sr. director general de Ordenación y Centros Docentes
Annex V / Anexo V
FACTURES DE DESPESES DE MATERIAL I ALTRES DESPESES DE FUNCIONAMENT
FACTURAS DE GASTOS DE MATERIAL Y OTROS GASTOS DE FUNCIONAMIENTO
Centre / Centro: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_, \_\_\_\_\_ de\_\_\_\_\_\_\_\_\_\_\_ de \_\_\_\_\_
(Segell i firma / Sello y firma)
Annex VI
MODEL DE DECLARACIÓ RESPONSABLE
Amb la finalitat d'acreditar, per al pagament de l'ajuda concedida per al projecte de compensació educativa, que este centre educatiu està al corrent de les obligacions per reintegrament de subvencions, segons el que establix l'article 16 de l'Acord de 27 de juny de 2008, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa i de conformitat amb el que determinen els articles 47.7 del Text Refós de la Llei d'Hisenda Pública de la Generalitat i 34.5 de la Llei 38/2003, de 17 de novembre, General de Subvencions,
DECLARE que l'entitat................................. no és deutora per reintegrament de subvencions i, per això, es troba al corrent de pagament d'obligacions per reintegrament de subvencions.
(Data i firma de la persona legalment responsable)
Anexo VI
MODELO DE DECLARACIÓN RESPONSABLE
Con la finalidad de acreditar, para el pago de la ayuda concedida para el proyecto de compensación educativa, que este centro educativo está al corriente de las obligaciones por reintegro de subvenciones, según lo establecido en el artículo 16 del Acuerdo de 27 de junio de 2008, del Consejo, por el que se determinan los extremos adicionales a comprobar por la Intervención en el ejercicio de la fiscalización del gasto y de conformidad con lo que determinan los artículos 47.7 del Texto Refundido de la Ley de Hacienda Pública de la Generalitat y 34.5 de la Ley 38/2003, de 17 de noviembre, General de Subvenciones,
DECLARO que la entidad................................. no es deudora por reintegro de subvenciones y, por ello, se encuentra al corriente de pago de obligaciones por reintegro de subvenciones.
(Fecha y firma de la persona legalmente responsable)